**แบบรับทราบอำนาจหน้าที่และความรับผิดชอบของกรรมการ**

**เรียน ผู้ว่าการธนาคารแห่งประเทศไทย**

**เรื่อง อำนาจหน้าที่และความรับผิดชอบของกรรมการ**

 **ข้าพเจ้า นาย/นาง/น.ส…………………………………………….. ซึ่งได้รับการเสนอชื่อให้ดำรงตำแหน่งกรรมการในธนาคาร/บรรษัท……………………………………..........…….ตระหนักถึงบทบาท อำนาจหน้าที่ และความรับผิดชอบตามกฎหมายต่อการดำเนินงานทั้งปวงว่า**

 **1. กรรมการมีหน้าที่กำหนดนโยบายการดำเนินงานทั้งหลาย และติดตามฐานะและ ผลการดำเนินงานอย่างใกล้ชิด จึงต้องจัดให้ฝ่ายจัดการนำข้อมูลที่สำคัญเกี่ยวกับฐานะและการดำเนินงานทุกด้านเสนอต่อที่ประชุมคณะกรรมการโดยสม่ำเสมอ**

 **2. กรรมการมีหน้าที่กำหนดขอบเขตการมอบอำนาจให้แก่คณะกรรมการชุดย่อยและฝ่ายจัดการในเรื่องเกี่ยวกับการควบคุมภายใน การพิจารณาสินเชื่อ การวิเคราะห์ความเสี่ยง การก่อภาระผูกพัน การซื้อขายทรัพย์สิน และการทำนิติกรรมต่าง ๆ ในระดับที่เหมาะสมและรัดกุม เพื่อป้องกันมิให้เกิดความเสียหายแก่ประชาชน**

 **3. กรรมการมีหน้าที่ดูแลมิให้สถาบันการเงินเฉพาะกิจปฏิบัติผิดกฎหมายต่าง ๆ โดยกรรมการผู้จัดการต้องนำเสนอการปรับปรุงเปลี่ยนแปลงในประกาศและกฎหมายที่เกี่ยวข้อง รวมทั้งหนังสือเวียนต่าง ๆ ต่อที่ประชุมคณะกรรมการทันทีที่ได้รับจากทางการ และต้องรายงานเกี่ยวกับการกระทำความผิดในข้อกฎหมายหรือระเบียบปฏิบัติทั้งปวงเสนอต่อที่ประชุมโดยสม่ำเสมอ โดยต้องเร่งหาทางแก้ไขมิให้เกิดการกระทำผิดอีกต่อไป**

 **4. กรรมการมีหน้าที่จัดให้เจ้าหน้าที่ทำการวิเคราะห์สถานะของลูกหนี้ สินเชื่อและภาระผูกพันต่าง ๆ นำเสนอต่อที่ประชุมโดยสม่ำเสมอ และกรณีที่มีลูกหนี้ประสบปัญหา ต้องกำหนดแนวทางการแก้ไขรวมทั้งติดตามความคืบหน้าเป็นประจำ**

 **5. กรรมการมีหน้าที่ติดตามผลการตรวจสอบและสั่งการของธนาคารแห่งประเทศไทยและรายงานต่าง ๆ ของผู้สอบบัญชีและผู้ตรวจสอบกิจการภายในที่เกิดขึ้นทุกครั้ง และต้องกำชับให้มี
การปฏิบัติตามคำสั่งการหรือแก้ไขข้อผิดพลาดต่าง ๆ อย่างเคร่งครัด**

 **6. กรรมการมีอำนาจหน้าที่ในการกำกับดูแลสถาบันการเงินเฉพาะกิจให้มีความมั่นคงในระยะยาวโดยให้ถือปฏิบัติตามประกาศธนาคารแห่งประเทศไทยว่าด้วยธรรมาภิบาลของสถาบันการเงินเฉพาะกิจ**

 **นอกจากนี้ กรรมการจะต้องศึกษาและทำความเข้าใจในบทบาท อำนาจหน้าที่ และความรับผิดชอบในฐานะกรรมการ ตามที่บัญญัติไว้ในกฎหมายอื่น ๆ ที่เกี่ยวข้อง ตลอดจนประกาศและหนังสือเวียนที่เกี่ยวข้องทั้งปวงอย่างถ่องแท้**

 **ลงชื่อ……………………………………….**

 **(………………………………..……)**

 **วันที่………………………………………..**